**ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН, БЕОГРАД (ЗЕМУН)**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период 01.01.2021. године до 31.03. 2021.године**

**Земун, Април 2021. године**

***I ОСНОВНИ СТАТУСНИ ПОДАЦИ***

**Пословно име**: Јавно предузеће Пословни центар Земун, Београд (Земун)

**Седиште:** Косовска 9. 1, Земун

**Претежна делатност**: 6820 – изнајмљивање властитих или изнајмљених некретнина и

управљање њима

**Матични број**: 07773170

**ПИБ**: 100013559

**ЈББК:** 61749

**Оснивач:** Скупштина ГО ЗЕМУН

**Надлежно министарство**: Министарство привреде

Делатности Јавног предузећа су:

Јавно предузеће Пословни центар Земун, основано је у циљу задовољавања животних потреба физичких и правних лица, обавља делатност од општег интереса пружајући пијачне услуге, управљање гробљима и сахрањивања од којих се финансира самостално.

Одлуком Скупштине градске општине Земун из 1997. године, Предузећу су поверене на управљање пијаце у Земуну којима не управља Јавно комунално предузеће „Градске пијаце“. Предузеће управља са пет таквих пијаца.

Јавно предузеће по одлуци оснивача одржава и обавља послове управљања и сахрањивања на гробљима која се у смислу Градске одлуке о сахрањивању не сматрају градским гробљима и која се налазе у Батајници и Угриновцима.

Надзорни одбор Предузећа на седници одржаној 27. новембра 2020. године донео је Одлуку о доношењу Програма пословања Јавног предузећа Пословни центар Земун за 2021. годину, број: 01- 30.

Скупштина градске општине Земун дала је сагласности на Програм пословања Јавног предузећа Пословни центар Земун за 2021. годину, Решењем број: 06-863/2020-II/22 од 29. децембра 2020.године.

***II ОБРАЗЛОЖЕЊЕ ПОСЛОВАЊА***

ЈП Пословни центар Земун на основу одлуке оснивача Скупштине градске општине Земун из 1997. године управља пијацама којима не управља Јавно комунално предузеће „Градске пијаце“, а то су: пијаце у насељу „Сава Ковачевић“, „Земун Поље“, „Галеника“, „Батајница“ и „Шајкашка – Горњи Град“.

Јавно предузеће такође издаје у закуп одређен број привремених објеката, односно локација за њихово постављање на јавним површинама по решењу надлежног одељења ГО Земун, а у циљу стицања финансијских средстава наопходних за рад Предузећа. Приликом одрђивања корисника – закупаца пијачног пословног простора којим управља Предузеће, односно закупаца привремених објеката ван пијаца и други простори, примењују се Правилник о издавању пијачног пословног простора, чиме се обезбеђује јавност у раду и постижу најбољи финансијски ефекти.

Јавно предузеће, по одлуци оснивача, управља и обавља послове сахрањивања на гробљима која се у смислу градске одлуке о сахрањивању не сматрају градским гробљима и која се налазе у Батајници и Угриновцима.

Предузеће вршећи поверену делатност има за циљ развој и унапређења трајног и континуираног обављања делатност од општег интерса и унапређење система услуга који обезбеђују већи степен задовољавања корисника наших услуга.

1. ***БИЛАНС УСПЕХА***

У извештајном периоду Предузеће је остварило укупне приходе у износу од 14.630.211,37 динара, што је за 1,95 процентних поена више од планираног, а у односу на исти период претходне године већи су за 3,19 %. У посматраном пероду остварено је 25,36 % укупно планираних прихода у текућој години.

Остварени приходи се у целини односе на пословне приходе.

Планиране и остварене приходе илуструје следећи преглед:

Услуге Планирано у 2021.г. Остварено I-III/2021 Индекс

Пијачне 42.700.000,00 9.530.515,81 22,32

Одрж.и сахрањив. 15. 000.000,00 5.067.215,83 33,78

Остали приходи 32.479,73

УКУПНО 57.700.000,00 14.630.211,37 25,36

Приходи од пијачних услуга текуће године имају тенденцију пада. Наиме, у извештајном периоду у односу на упоредни мањи су за 1,93 порцентна поена. На смањење овог прихода утиче и даље присутнa улична продаја коју најчешће врше продавци са местом пребивалишта у унутрашњости и са фиктивним адресом и тако постају недоступни надлежним органима.

У циљу решавања овог проблема неопходана је континуирана сарадња са надлежним органима.

Поред тога, значајан утицај на смањење прихода по наведеном основу има спровођење мера на сузбијање пандемије изазване вирусом covid-19.

Приходи од грбљанских услуга у извештајном периоду остварени су у износу од 5.067.215,83 динара и представљају 34,63 структурних поена укупних прихода, а у односу на упоредни период већи су за 14,26 индексних поена.

У посматраном периоду укупни расходи износе 12.211.427,57 динара, што је за 12,78 процентна поена мање од планираних расхода у извештајном периоду.

Структуру расхода дајемо у следећем прегледу:

|  |  |  |  |  |
| --- | --- | --- | --- | --- |
| РАЧУН | ОПИС | ПЛАНИРАНО  2021.ГОД | ОСТВАРЕНО  I-III/2021. Г. | ИНДЕКС |
|  |  |  |  |  |
| **51** | **Трош. матер.и енергије 3.000.000,00 654.032,14** | | | **21,80** |
| 512 | Трошкови материјала | 1.000.000,00 | 145.229,93 | 14,52 |
| 513 | Трошкови гор.и енергије | 2.000.000,00 | 508.802,21 | 25,44 |
| **52** | **Трошкови зарада** | **38.585.000,00** | **8.287.436,55** | **21,48** |
| 520 | Зараде и накнаде | 30.056.000,00 | 6.616.051,41 | 22,01 |
| 521  524 | Трошкови пореза и допр.  Трошк. за прив. и пов. после | 5.004.000,00  270.000,00 | 1.097.572,57 | 21,93 |
| 526 | Tрош.надзорног одбор. | 1.060.000,00 | 173.707,56 | 16,39 |
| 529 | Остали лични расходи | 2.195.000,00 | 400.105,01 | 18,22 |
| **53** | **Трошкови произв.услуга** | **10.900.000,00** | **2.050.888,57** | **18,81** |
| 531 | Трошкови транс. услуга | 930.000,00 | 103.817,30 | 11,16 |
| 532  533 | Трошкови услуга одрж.  Трошкови закупнина | 2.550.000,00  420.000,00 | 221.548,28  99.891,99 | 8,69  23,78 |
| 539 | Трош. ост.усл.(комун.) | 7.000.000,00 | 1.625.631,00 | 23,22 |
| **540** | **Трошкови амортизац.** | **900.000,00** | **225.000,00** | **25,00** |
| **55** | **Нематеријални трошкови 4.215.000,00 992.070,31** | | | **23,54** |
| 550 | Трош. непрои.услуга | 2.417.000,00 | 642.055,60 | 26,56 |
| 551 | Трош.репрезентације | 265.000,00 | 22.155,30 | 8,36 |
| 552 | Трош.премије осигурања | 235.000,00 |  |  |
| 553 | Трош.платног промета | 130.000,00 | 25.012,01 | 19,24 |
| 554 | Трош.чланарине | 35.000,00 | 8.893,00 | 25,41 |
| 555 | Трош. пореза | 1.000.000,00 | 255.006,31 | 25,50 |
| 559  **57** | Остали нематер. трош.  **Остали непоменути расходи** | 133.000,00  **100.000,00** | 38.948,09  **2.000,00** | 29,28  **2,00** |
| 579 | Трошкови спорова | 100.000,00 | 2.000,00 | 2,00 |
|  |  |  |  |  |
|  | **УКУПНО** | **57.700.000,00** | **12.211.427,57** | **21,16** |

Разлика између остврених прихода од 14.630.211,37 динара и расхода и износу од 12.211.427,57 динара, износи 2.418.783,80 динара и представља бруто добит.

1. ***БИЛАНС СТАЊА***

Анализирајући билансне позиције биланса стања на дан 31.03.2021. године, у односу на стање 31.12.2020. године, уочава се да је настављен позитиван тренд у односу потраживања и обавеза које доспевају. Степен покривености обавеза обртном имовином повећан је са 1,77 колико је износио на дан 31.12.2020. године на 2,27 дана 31.03.2021. године , односно обртна имовина већа је од обавеза за 127 %. Наведено повећање је резултат редовног измирења приспелих обавеза из пословања и повећања готовине и готовинских еквивалената.

Напомињемо да се обавезе из пословања извршавају у складу са одредбама Закона о роковима измирења новчаних обавеза у комерцијалним трансакцијама.

Хоризонтална, односно компаративна анализа биланса стања представља поређење билансних позиција текуће године и упоредног периода. Пресек стања на дан 31.03.2021. године у односу на 31.12.2020. године, указује да је настављено стабилно пословање. Обртна имовина већа сје за 6,41 %, односно готивина за 7,67 % , a повећана потраживања од купаца за 10,44%. Повећање потраживања од купаца последица је појаве пандемије вируса корана и у вези с тим спровођења мера које је Влада Републике Србије предузела у циљу њеног сузбијања.

Вертикалана, односно структурна анализа показује динамику финансијских извештаја. Стуктурна анализа показује да се 77,67 процентних поена односи на обртну имовину, а 22,33 % на сталну имовину. Мало структурно учешће сталне имовине у укупној имовини је показатељ да Предузеће има застарелу опрему. У извештајном периоду извршена је набавка опреме у износу од 537.427,17 динара, а на име трошкова за услуге одржавање објеката и опреме утрошено је 221.548,28 динара. Напомињемо да је вршено само неопходно улагање у одржавање опреме и објеката због неизвесности услова привређивања у току пандемије вируса ковид 19. Поред тога, одржавање објеката има претежно сезонски карактер.

1. ***ИЗВЕШТАЈ О ТОКОВИМА ГОТОВИНЕ***

Информације о токовима готовине корисницима финансијских извештаја пружају основу за процењивање способности предузећа да ствара готовину и готовинске еквавиленте, као и потребу да тим токовима готовине располаже и користи их. Готовина је потребна за обављање пословања и плаћање обавеза, а еквиваленти готовине су краткорочне, високо ликвидне инвестиције које се у кратком року претварају у готовину.

Новчни токови се класифицирају на оне који потичу из:

* Пословне активности
* Инвестиционе активности и
* Активности финансирања.

Пословне активности су главне активности које стварају приходе и расходе, евидентиране у билансу успеха и представљају компоненте за утврђивање нето добитка.

Остварени укупани прилив од пружених услуга у износу од 16.292.167,78 динара већи је за 644.141,50 динара од укупног одлива новчаних средстава, и за тај износ салдо на текућем рачуну је већи је у односу на дан 31.12.2020. године. На дан 31.03.2021. године салдо на текућем рачуну Предузећа износио је 9.622.379,45 динара и на рачуну депозита 788.743,27 динара.

Инвестиционе активности су стицање и отуђење дугорочних средстава, односно имовине и других инвестиција. У извештајном периоду извршена је набавка опреме у износу од 537.427,17 динара, а на трошкове за услуге на текућем одржавању објеката и опреме утрошено је 221.548,28 динара Разлика између остврених прихода од 14.630.211,37 динара и расхода и износу од 12.211.427,57 динара, износи 2.418.783,80 динара и представља бруто добит.

Активности финансирања су активности које резултирају променама величине и састава капитала и задуживања. Предузеће се није задуживало.

Стабилност пословања коју произилази из нето новчаног тока који је збир нето новчаног тока из пословања, нето новчаног тока из инвестиционе активности и нето новчаног тока из активности финансирања у посмараном периоду је одржана и поред сложених услова привређивања.

1. ***ТРОШКОВИ ЗАПОСЛЕНИХ***

Полазну основу приликом планирања масе средстава за зараде у 2021. години чини цена рада утврђена Изменама и допунама Програма рада за 2020. години у износу од 14.075,50 динра, што представља повећање од 5% у односу на цену рада из октобра 2014. године.

Ступањем на снагу Закона о престанку важења Закона о привременом уређивању основице за обрачун и исплату плата, односно зарада и других сталних примања код корисника јавних средстава („Службени гласник РС“, број 86/19) престале су да важе одредбе Закона о привременом уређивању основице за обрачун и исплату плата, односно зарада и других сталних примања код корисника јавних средстава, а самим тим и одредбе члана 4. овог закона, односно престала је забрана увећања и увођења нових елемената на основу којих се повећава износ зарада. С тим у вези сачињен је Правилник о изменама и допунама Правилника о раду којим су поједина радна места вреднована на основу додатних елемената у складу са Законом о раду, што је захтевало обезбеђење додатних средстава.

Поред тога, на повећање масе за зараде запослених дошло је због примене Посебног колективног уговора за јавна предузећа у комуналној делатности на територији Републике Србије („Службени гласник РС“ бр. 27/2015, 36/2017, 5/2018 и 94/2019) чији члан 4. обавезује на непосредну примену.

Наведеним уговором дефинисана су и друга примања запослених, тако је чланом 65. одређена висина накнаде за трошкова за исхрану у току дана са припадајућим порезом и допроносима у најмањем дневном износу од 250 динара. Одредбом члана 66. наведеног уговора дефинисано је да запослени има право на регрес за коришћење годишњег одмора, са припадајућим порезима и доприносима, годишње у висини од најмање 75% просечно исплаћене зараде по запосленом у Републици Србији према последњем објављеном податку републичког органа надлежног за послове статистике, за претходну годину.

Примењујући одредбе овог члана утврђен је регрес на годишњем нивоу у износу од 60.675,75 динара, што представља 75% од просечне зараде од 80.901 динара за месец август у Републици Србији према Саопштењу РЗС од 26.10.2020. године („Службени гласник РС“ број 128/2020).

Примењујћи претходно наведене параметре и увећање зараде за 0,4% по основу минулог рада за 25 запослених утврђена је бруто зарада у износу од 30.056.000,00 динара. У складу са законским прописима за доприносе на терет послодавца утврђује се износ од 5.004.000,00 динара.

У извештајном периоду исплаћено је за зараде запослених (бруто 1) 6.616.051,41 динара, што представља 22,01 % планираних средстава у текућој години по наведеном основу, односно исплаћена је просечна бруто (1) зарада по запосленом у износу од 93.077,01 динара, што је за 7,18 % мање од планиране просечне месечне зараде.

Напомињемо да се у складу са Уредбом о контроли обрачуна и исплата зарада у јавним предузећима, пре исплате оснивачу доставља прописани образац ЗИП из кога је видљиво да се месечна маса зарада исплаћује у оквиру одобрених средстава за први квартал текуће године у износу од просечних 2.507.000,00 динара.

Трошкови превоза запослених на посао и са посла су планирани у износу од 1.000.000,00 динара. У извештајном периоду исплаћено је 217.278,34 динара, што представља 21,73 процентних поена од опредељених средстава за ову намену.

Поред тога за пакетиће деци запослених за Нову годину и Божић исплаћено је 65.000,00 динара, односно 5.000,00 динара по сваком детету.

1. ***ДИНАМИКА ЗАПОСЛЕНИХ***

На дан 31.03.2021. године у Предузећу је било 24 запослених радника и то 21 у радном односу на неодређено време и 2 запослена на одређено време и једано именовано лице на одређено време. У посматраном периоду један запослени на неодређено време споразумно је раскинуо радни односа, а у истом периоду примњенa су два раданика на одређено време.

1. ***КРЕТАЊЕ ЦЕНА УСЛУГА***

У циљу испуњавања услова одрживог развоја, цене пијачних и погребних услуга требало би да буду утврђене на основу принципа пуне надокнаде трошкова пословања.

У складу са смерницама дефинисаним Уредбом о утврђивању елемената годишњег програма пословања за 2020. годину, односно трогодишњег програма пословања за период 2020-2022. године јавних предузећа и других облика организовања који обвљају деалатност од јавног интереса („Службени гласник РС“, број 74/2019) приходи се планирају на основу важеће одлуке о ценама.

Уважавајући напред наведене чињенице, анализирајући пословно окружење и ниску куповну моћ становништва као и узрочну повезаност цене закупа пијачних услуга и производа који се продају на пијаци, Предузеће за 2021. годину није предлагало повећање цена пијачних и погребних услуга, напротив у неколико случајева изашло се у сусрет закупцима и снизило цену закупа.

1. ***СУБВЕНЦИЈЕ И ОСТАЛИ ПРИХОДИ ИЗ БУЏЕТА***

Јавно предузеће Пословни центар Земун у извештајном периоду од 01.12.2016. године када је изгубило својство индиректног буџетског корисника и у целини се финансира из сопствених прихода вршећи поверену делатност, односно пружајући пијачне услуге и услуге сахрањивање и одржавање гробних места.

1. ***СРЕДСТВА ЗА ПОСЕБНЕ НАМЕНЕ***

У оквиру средстава за посебне намене једино су планирана средства за репрезентацију у износу од 265.000,00 динара. У извештајном периоду по овом основу потршено је 22.155,30 динара.

1. ***ИЗВЕШТАЈ О ИНВЕСТИЦИЈАМА***

Програмом за 2021. годину планиране су текуће попоравке и одржавања објеката и опреме за вршење основне делатности у износу од 2.550.000,00 динара, а за набавку опреме у висини планиране амортизације основних средстава 900.000,00 динара. У посматраном периоду извршена је набавка опреме у износу од 537.427,17 динара, за одржавање објеката и опреме за вршење делатности утрошено је 221.548,28 динара.

***III ЗАКЉУЧНА РАЗМАТРАЊА***

Анализирајући остварене пословне резултате уочава се да су укупни приходи остварени у износу од 14.630.211,37 динара већи за 1,95 процентних поена од планираних, а за 3,19 процентних поена више у односу на исти период претходне године, док су расходи остврени у износу од 12.211.427,57 динара, мањи за 12,78 процентних поена од планираних.

У извештајном периоду дошло је до повећања покривености обртних средстава обавезама из пословања и структурног повећања основних средства у укупној имовини. Напомињемо да се 47,03 % укупних потраживања, односи на ненаплаћена потраживања која према Одлуци о регулисању права и обавеза ГО Земун и ЈП за пијачне и погребне услуге Земун, припадају оснивачу, односно потраживања за услуге фактурисане до 30.11.2016.године.

Напомињемо да су исплате зарада, накнаде и друга примања запослених, накнаде за рад Надзорног одбора ислаћене у планираним и законским оквирима, као и све обавезе према добављачима.

Анализирајући презентоване показатење пословања, ценимо да су остварени пословни резултати у извештајном периоду задовољавајући.

ДИРЕКТОР

Владимир Ћорић